
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1386 

9 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση υπηρεσιακού συμβουλίου της Γενικής 
Γραμματείας Δημόσιας Διοίκησης και Ηλεκτρονι¬ 
κής Διακυβέρνησης του Υπουργείου Εσωτερικών, 

Δημόσιας Διοίκησης και Αποκέντρωσης». 1 

Συγκρότηση Επιτροπής παρακολούθησης και παρα¬ 
λαβής του έργου για παροχή υπηρεσιών προβολής 
δράσεων του Υπουργείου Ανάπτυξης αρμοδιότη¬ 
τας της Γενικής Γραμματείας Βιομηχανίας, στα 


πλαίσια της ΔΕΘ 2004. 2 

Συγκρότηση Υπηρεσιακού Συμβουλίου Πολιτικών 
Υπαλλήλων του Υπουργείου Δημόσιας Τάξης/Αρ¬ 
χηγείο Ελληνικής Αστυνομίας. 3 

Συγκρότηση υπηρεσιακού συμβουλίου της Νομαρχια¬ 
κής Αυτοδιοίκησης Ν.Α. Ρεθύμνης. 4 

Ίδρυση Ευαγούς Ιδρύματος και Οργανισμού Διοική- 
σεως και Διαχειρίσεως αυτού με την επωνυμία 
«ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΛΕΩΝΗΣ ΑΥΓΕ- 
ΡΟΠΟΥΛΟΥ». 5 


ΑΠΟΦΑΣΕΙ Σ 

Αριθ. ΔΙΔΚ/Φ.33/18698 ( 1 ) 

Συγκρότηση υπηρεσιακού συμβουλίου της Γ ενικής Γ ραμ¬ 
ματείας Δημόσιας Διοίκησης και Ηλεκτρονικής Διακυ¬ 
βέρνησης του Υπουργείου Εσωτερικών, Δημόσιας Δι¬ 
οίκησης και Αποκέντρωσης». 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

Τις διατάξεις: 

α) Των άρθρων 9, 10 παρ. 1 και 11 παρ. 5 και 7 του 
Ν. 3260/2004 (ΦΕΚ 151/Α/6.8.2004). 

β) Των άρθρων 36 παρ. 1 του Π.Δ. 410/1988 (ΦΕΚ 191/Α/ 
30.8.1988) και της παραγράφου Β4 του άρθρου 40 του 
Ν. 1884/1990 (ΦΕΚ81/Α/1990). 
γ) Του άρθρου 27 του Ν. 2081/1992 (ΦΕΚ 154/Α/1992), 


με το οποίο προστέθηκε άρθρο 29Α στο Ν. 1558/1985 
(ΦΕΚ 137/Α/1985), όπως τροποποιήθηκε με την παρ. 2α 
του άρθρου 1 του Ν. 2469/1997 «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις» (ΦΕΚ 38/Α/14.3.1997). 

δ) Του Π.Δ. 320/1988 (ΦΕΚ 149/Α/5.7.1988) «Οργανι¬ 
σμός των Υπηρεσιών του Υπουργείου Προεδρίας της Κυ- 
βερνήσεως», όπως τροποποιήθηκε και συμπληρώθηκε 
μεταγενέστερα. 

ε) Του Π.Δ. 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβερνήσεως και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

στ) Του Π.Δ. 400/1995 (ΦΕΚ226/Α/1.11.1995) «Σύσταση 
Γ ενικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

ζ) Του άρθρου 24 του Ν. 3200/2003 (ΦΕΚ 281/Α/ 
9.12.2003) με το οποίο η Γενική Γραμματεία Δημόσιας Δι¬ 
οίκησης μετονομάζεται σε Γενική Γραμματεία Δημόσιας 
Διοίκησης και Ηλεκτρονικής Διακυβέρνησης, 
η) Του άρθρου 6του Ν. 2839/2000(ΦΕΚ 196 Α'). 
θ) Την αριθμ.ΔΙΔΚ/Φ.33/8015/13.4.1999 (ΦΕΚ 379/Β/ 
13.4.1999) απόφαση σύστασης του υπηρεσιακού συμ¬ 
βουλίου της Γενικής Γραμματείας Δημόσιας Διοίκησης 
και Ηλεκτρονικής Διακυβέρνησης του Υπουργείου Εσω¬ 
τερικών, Δημόσιας Διοίκησης και Αποκέντρωσης. 

ι) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού γιατί το υπηρεσιακό συμβούλιο έχει ήδη συστα- 
θεί και θα λειτουργεί σύμφωνα με την παρούσα συγκρό¬ 
τηση με ισάριθμα μέλη, αποφασίζουμε: 

1. Συγκροτούμε στη Γ ενική Γ ραμματεία Δημόσιας Διοί¬ 
κησης και Ηλεκτρονικής Διακυβέρνησης πενταμελές 
υπηρεσιακό συμβούλιο αρμόδιο για όλο το προσωπικό 
του Υπουργείου ως εξής: 

α. Τρεις(3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στο νομό Αττικής, με τους 
αναπληρωτές τους. Ένα τουλάχιστον από τα τακτικά μέ¬ 
λη και ένα από τα αναπληρωματικά θα είναι διαφορετικού 
φύλου από τα λοιπά, εφόσον υπάρχει και έχει τις νόμιμες 
προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παρ. 1 ορίζονται 
από τον Υπουργό Εσωτερικών, Δημόσιας Διοίκησης και 
Αποκέντρωσης, από υπαλλήλους που πληρούν τις προϋ¬ 
ποθέσεις να επιλέγουν ως προϊστάμενοι διευθύνσεων 
σύμφωνα με τις διατάξεις του άρθρου 11 του Ν. 3260/ 
2004. 

3. Τα υπό στοιχεία α' αναπληρωματικά μέλη της παρ. 1 
της παρούσης ορίζονται από τον Υπουργό Εσωτερικών, 
Δημόσιας Διοίκησης και Αποκέντρωσης, αμέσως μετά 
την επιλογή προϊσταμένων Διευθύνσεων, από υπαλλή¬ 
λους που θα επιλεγούν ως προϊστάμενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2004 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ.Α/Οικ. 15857/Φ.ΔΕΘ (2) 

Συγκρότηση Επιτροπής παρακολούθησης και παραλα¬ 
βής του έργου για παροχή υπηρεσιών προβολής δρά¬ 
σεων του Υπουργείου Ανάπτυξης αρμοδιότητας της 
Γενικής Γραμματείας Βιομηχανίας, στα πλαίσια της 
ΔΕΘ 2004. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

Του Ν. 1558/1985 (ΦΕΚ. 137/Α/1985) «Κυβέρνηση και 
Κυβερνητικά όργανα», όπως αυτός συμπληρώθηκε με το 
άρθρο 27 του Ν. 2081/1992 (ΦΕΚ 154 Α) και τροποποιή¬ 
θηκε με το άρθρο 1 παρ. 2α του Ν. 2469/1997 (ΦΕΚ 38 Α). 

Των Π.Δ. 229/1986 (ΦΕΚ96/Α/16.7.1986), Π.Δ. 396/1989 
(ΦΕΚ 172/Α/16.6.1989) και Π.Δ. 189/1995 (ΦΕΚ 
99/Α/1995) «Οργανισμός της ΓΓΒ». 

Του Π.Δ. 27/1.2.1996 (ΦΕΚ 19/Α) «Συγχώνευση Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας, και Εμπορίου στο Υπουργείο Ανάπτυξης». 

Του Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

Του Π.Δ. 121/10.3.2004 «Διορισμός Υπουργών και Υφυ¬ 
πουργών» (ΦΕΚ 84/Α/10.3.2004). 

2. Το άρθρο 17του Ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, ΝΠΔΔ και 


ΟΤΑ, μόνιμων στελεχών των Ενόπλων Δυνάμεων και αντί¬ 
στοιχων της Ελληνικής Αστυνομίας, του Πυροσβεστικού 
και Λιμενικού Σώματος και άλλες σαφείς διατάξεις» (ΦΕΚ 
297/Α/23.12.2003). 

3. Το άρθρο 40του Ν. 849/1979 (ΦΕΚ232/Α/1978), όπως 
τροποποιήθηκε με το άρθρο 8 του Ν. 2129/1993 (ΦΕΚ 
57/Α/1993). 

4. Το άρθρο 7 παρ. 4του Ν. 2244/1994 (ΦΕΚ168 Α) «Ρύθ¬ 
μιση θεμάτων ηλεκτροπαραγωγής από ανανεώσιμες πη¬ 
γές ενέργειας και από συμβατικά καύσιμα και άλλες δια¬ 
τάξεις», όπως αντικαταστάθηκε με το άρθρο 17 παρ. 2 
του Ν. 2308/1995 (ΦΕΚ 114 Α). 

5. Το Ν. 2860/2000(ΦΕΚ Α 251) «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις». 

6. Την υπ’ αριθμ. Ο (2001)550/14.3.2001 απόφαση της 
Επιτροπής της Ευρωπαϊκής Ένωσης για την έγκριση του 
Επιχειρησιακού Προγράμματος «Ανταγωνιστικότητα» και 
ειδικότερα τις διατάξεις εφαρμογής Κεφ. 4. 

7. Το Π.Δ. 4/2002(ΦΕΚ3/Α/14.1.2002) «Εκτέλεση ενερ¬ 
γειών Τεχνικής Βοήθειας - στήριξης και διαχείριση των 
αντίστοιχων πόρων». 

8. Την υπ’αριθ. 1466/ΕΥΣ 105/17.1.2002 εγκύκλιο για 
την εφαρμογή ενεργειών Τεχνικής Βοήθειας. 

9. Τις υπ’ αριθ. 172354/ΕΥΣ 1640/30.5.2002 απόφαση 
έγκρισης του ετήσιου προγράμματος ενεργειών Τεχνικής 
Βοήθειας, όπως τροποποιήθηκε με τις 194285/ΕΥΣ 3977/ 
3635/4.9.2002, και 215722/ΕΥΣ5320/25.11.2002 αποφά¬ 
σεις. 

10. Το υπ’ άριθμ. 12362/ΕΥΣ669/3.3.2004του ΥΠΟΙΟ με 
το οποίο εγκρίθηκε το Ετήσιο Πρόγραμμα Τεχνικής Βοή¬ 
θειας Στήριξης του ΕΠΑΝ για το 2004. 

11. Την με αρ. πρ. 194211/ΔΕ 10188/2.9.2002 απόφαση 
του Υπουργού Οικονομίας και Οικονομικών με την οποία 
εγκρίνεται η ένταξη στο ΠΔΕ της ΣΑΕ 27/3 με κωδικό 2002 
ΣΕ 02730020 με τίτλο Β' υποπρόγραμμα ενεργειών Τεχνι¬ 
κής Βοήθειας Στήριξης χρηματοδοτούμενων από αμιγείς 
εθνικούς πόρους. 

12. Την απόφαση με αρ. πρ. 3260/16.7.2002 του Υπουρ¬ 
γού Ανάπτυξης με την οποία μεταβιβάσθηκε η αρμοδιό¬ 
τητα ανάθεσης ενεργειών Τεχνικής Βοήθειας στη ΓΓΒ. 

13. Την απόφαση με αρ. πρ. 7304/195/15.4.2003 « Ανά¬ 
θεση της εκτέλεσης και παρακολούθησης των ενεργειών 
των μέτρων 9.1 τεχνική βοήθεια ( ΕΤΠΑ) και 9.2 Τεχνική 
Βοήθεια (ΕΚΤ) του ΕΠΑΝ καθώς και της Εθνικής Τεχνικής 
Βοήθειας « στο ΑΓΔΚΠ της ΓΓΒ. 

14. Την ανάγκη προβολής των δράσεων του ΕΠΑΝ αρ¬ 
μοδιότητας Γ.Γ.Β. στη Διεθνή Έκθεση Θεσσαλονίκης 
2004, αποφασίζουμε: 

Τη συγκρότηση Επιτροπής Παρακολούθησης και Πα¬ 
ραλαβής του έργου για παροχή υπηρεσιών προβολής 
δράσεων του Υπουργείου Ανάπτυξης αρμοδιότητας της 
Γ ενικής Γ ραμματείας Βιομηχανίας, στα πλαίσια της ΔΕΘ 
2004, αποτελούμενη από τους: 

Τσιάτσιο Παναγιώτη, Δ/ντης της Δ/νσης Προσωπικού 
της ΓΓΒ. 

Κτενίδη Παναγιώτη, Ειδικός Συνεργάτης του Γενικού 
Γ ραμματέα Βιομηχανίας. 

Ιακωβίδη Μουράτιο, Προϊστάμενο του Α.Γ.Δ.Κ.Π. της 
ΓΓΒ. 

Καλλωνιάτη Κων/νο, Ειδικό Συνεργάτη του Υπουργού 
Ανάπτυξης. 

Έργο της Επιτροπής είναι: 

Ο σχεδιασμός όλων των απαιτούμενων ενεργειών για 
την αντιπροσωπευτική παρουσίαση των δράσεων του 
ΕΠΑΝ αρμοδιότητας ΓΓΒ και την προώθηση των επιμέ- 
ρους ενεργειών για την άρτια υλοποίηση του έργου. 

Η κατάρτιση του συνολικού προϋπολογισμού του έρ¬ 
γου, η κατάρτιση χρονοδιαγράμματος εργασιών και η συ¬ 
στηματική παρακολούθηση της υλοποίησης του έργου. 

Η παραλαβή και αξιολόγηση των παραδοτέων καθώς 
επίσης η παρακολούθηση και διαπίστωση τήρησης των 
όρων της σύμβασης που θα υπογράφει μεταξύ του ανα- 
δόχου και της ΓΓΒ 

Η παραλαβή του έργου. 

Η Επιτροπή θα συνεδριάζει κατ’ελάχιστο μία φορά την 
εβδομάδα και επιπλέον όποτε κρίνεται απαραίτητο για 
την επίλυση προβλημάτων του σχεδιασμού και της υλο¬ 
ποίησης του έργου. 

Η ομάδα θα λειτουργήσει εκτός ωραρίου εργασίας των 
μελών της και για τις εργασίες της προβλέπεται αμοιβή 
που θα καλυφθεί από την Εθνική Τεχνική Βοήθεια και θα 
καθορισθεί με νεώτερη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Αυγούστου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. 6480/12/48 (3) 

Συγκρότηση Υπηρεσιακού Συμβουλίου Πολιτικών Υπαλ¬ 
λήλων του Υπουργείου Δημόσιας Τάξης/Αρχηγείο Ελ¬ 
ληνικής Αστυνομίας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις: 

α) Των άρθρων 9 και 11 παρ. 5 και 7 του Ν. 3260/2004 
(ΦΕΚ 151 τ.Α'). 

β) Τις διατάξεις του άρθρου 28 του Ν. 2800/2000 όπως 
τροποποιήθηκε με το άρθρο 78 παρ. 5 του Ν. 2910/2001 
(ΦΕΚ91 -τ. Α72.5.2001) καθώς και αυτές του άρθρου 10 
παρ. 5 του Π.Δ. 14/2001 όπως τροποποιήθηκε με τις δια¬ 
τάξεις του Π .Δ. 20/2002. 

γ) Τηςπαρ. Β4του άρθρου 40του Ν. 1884/1990 (ΦΕΚ81 
τ.Α'). 

δ) Του άρθρου 6του Ν. 2839/2000 (ΦΕΚ 196τ.Α'). 

2. Την υπ’ αριθμ. 6480/12/30ρμγ από 14.5.2001 απόφα¬ 
ση του Αρχηγού της Ελληνικής Αστυνομίας «Σύσταση- 
συγκρότηση του Υπηρεσιακού Συμβουλίου Πολιτικών 
Υπαλλήλων της Ελληνικής Αστυνομίας» (ΦΕΚ 637 τ. Β'/ 
28.5.2001). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το Υπηρεσιακό Συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στο Υπουργείο Δημόσιας Τάξης /Αρχη¬ 
γείο Ελληνικής Αστυνομίας Πενταμελές Υπηρεσιακό Συμ¬ 
βούλιο αρμόδιο για όλο το πολιτικό προσωπικό του Σώ¬ 
ματος της Ελληνικής Αστυνομίας, ως εξής: 

α) Τρεις (3) μόνιμους υπαλλήλους με βαθμό Α' από αυ¬ 


τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στο Νομό Αττικής με τους 
αναπληρωτές του. Ένα τουλάχιστον από τα τακτικά μέλη 
και ένα από τα αναπληρωματικά θα είναι διαφορετικού 
φύλου από τα λοιπά, εφόσον υπάρχει και έχει τις νόμιμες 
προϋποθέσεις. 

β) Δύο (2) αιρετούς εκπροσώπους των εργαζομένων με 
βαθμό Α' με τους αναπληρωτές τους. 

2. Τα υπό στοιχεία α' τακτικά μέλη της παραγράφου 1 
ορίζονται με σχετική απόφαση του Αρχηγού από υπαλλή¬ 
λους που πληρούν τις προϋποθέσεις να επιλεγούν ως 
προϊστάμενοι Δ/νσεων σύμφωνα με τις διατάξεις του άρ¬ 
θρου 11 του Ν. 3260/2004. 

Κατά την πρώτη συγκρότηση, εφόσον δεν υπάρχουν ή 
δεν επαρκούν υπάλληλοι που πληρούν τις προϋποθέσεις 
να επιλεγούν ως Προϊστάμενοι Δ/νσεων, εφαρμόζονται οι 
διατάξεις της παρ.6 του άρθρου 9 του Ν. 3260/2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται με σχετική απόφαση του Αρχη¬ 
γού από υπαλλήλους που έχουν επιλεγεί ως προϊστάμε¬ 
νοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. 

Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής (31.12.2006). 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2004 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 9819 (4) 

Συγκρότηση υπηρεσιακού συμβουλίου της Νομαρχια¬ 
κής Αυτοδιοίκησης Ν.Α. Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 

Έχοντας υπόψη: 

Τις διατάξεις: 

α .Των άρθρων 9 και 11 παρ. 5 και 7 του Ν. 3260/2004 
(ΦΕΚ 151 Α'). 

β. Τον εσωτερικό οργανισμό οργάνωσης και λειτουρ¬ 
γίας των υπηρεσιών της Ν.Α. Ρεθύμνης (ΦΕΚ 316/Β7 
26.4.95) όπως τροποποιήθηκε μεταγενέστερα. 

γ. Της παραγράφου Β4του άρθρου 40του Ν. 1884/1990 
(ΦΕΚ 81 Α). 

δ. Του άρθρου 6 του Ν. 2839 /2000 (ΦΕΚ 196 Α). 

ε. Του άρθρου 112παρ. 11 του Π.Δ. 30/1996 (ΦΕΚ21/Α). 

στ. Την αριθμ. 1569/6.4.1999 απόφαση σύστασης του 

υπηρεσιακού συμβουλίου της Ν.Α. Ρεθύμνης (ΦΕΚ 
357/Β). 

ζ. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στη Ν.Α. Ρεθύμνης πενταμελές υπηρε¬ 
σιακό συμβούλιο αρμόδιο για όλο το προσωπικό της Νο¬ 
μαρχιακής Αυτοδιοίκησης, ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του Υπηρεσιακού 
Συμβουλίου με τους αναπληρωτές τους. Ένα τουλάχι¬ 
στον από τα τακτικά μέλη και ένα από τα αναπληρωματι¬ 
κά θα είναι διαφορετικού φύλου από τα λοιπά, εφόσον 
υπάρχει και έχει τις νόμιμες προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παρ. 1 ορίζονται 
από τον οικείο Νομάρχη από υπαλλήλους που πληρούν 
τις προϋποθέσεις να επιλεγούν ως Προϊστάμενοι διευ¬ 
θύνσεων σύμφωνα με τις διατάξεις του άρθρου 11 του 
Ν. 3260/2004. 

3. Τα υπό στοιχεία α' αναπληρωματικά μέλη της παρ. 1 
της παρούσης ορίζονται από τον οικείο Νομάρχη από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 2 Σεπτεμβρίου 2004 

Ο Νομάρχης 
Γ. ΠΑΠΑΔΑΚΗΣ 

-♦- 

Αριθ. 64/2004 (5) 

Ίδρυση Ευαγούς Ιδρύματος και Οργανισμού Διοικήσεως 
και Διαχειρίσεως αυτού με την επωνυμία «ΚΛΗΡΟΔΟ¬ 
ΤΗΜΑ ΝΙΚΟΛΑΟΥ ΚΑΙ ΛΕΩΝΗΣ ΑΥΓΕΡΟΠΟΥΛΟΥ». 

Ο ΜΗΤΡΟΠΟΛΙΤΗΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Έχοντες υπόψη: 

1) Τις διατάξεις των άρθρων 1 παραγρ. 4 και 29 παραγρ. 
1 και 59 παραγρ. 2 του Ν. 590/1977. 


2) Την ιδιόγραφη Διαθήκη της Λεώνης συζύγου Νικολά¬ 
ου Αυγεροπούλου που άρχισε στις 23.10.1983, την συ¬ 
μπλήρωσε στις 21.5.1988 καιτηντελείωσε στις 14.4.1998, 
η οποία δημοσιεύθηκε με το αρ. 567/31.1.2003 Πρακτικό 
του Πρωτοδικείου Αθηνών και διά της οποίας άφησε ακί¬ 
νητα και χρεόγραφα για τη σύσταση αυτοτελούς Κοινω¬ 
φελούς Ιδρύματος με την επωνυμία «ΚΛΗΡΟΔΟΤΗΜΑ ΝΙ¬ 
ΚΟΛΑΟΥ ΚΑΙ ΛΕΩΝΗΣ ΑΥΓΕΡΟΠΟΥΛΟΥ». 

3) Την υπ’ αριθμ. 1100383/1330/Α0006/31.10.2001 
(Φ.Ε.Κ. 1485, τ. Β') απόφαση του Πρωθυπουργού και του 
Υπουργού Οικονομικών, με την οποία ανατέθηκαν αρμο¬ 
διότητες στους Υφυπουργούς Οικονομικών. 

4) Το με αρ. Πρωτ. 1017900/1299/Α0011/2.6.2003 έγ¬ 
γραφο του Υπουργείου Οικονομίας και Οικονομικών, της 
Γενικής Διευθύνσεως Δημοσίας περιουσίας και Εθνικών 
Κληροδοτημάτων τμήματος Α', δι’ ου διορίζεται εκτελε¬ 
στής των από 23.10.1983 και από 21.5.1988 ιδιογράφων 
διαθηκών της αποβιωσάσης την 7.10.2001 αειμνήστου 
Λεώνης Αυγεροπούλου. 

5) Την υπ’ αριθμ. 2879/2004 Δήλωση του Μητροπολίτη 
Καλαβρύτων και Αιγιαλείας Αμβροσίου ενώπιον του 
Γραμματέως του Πρωτοδικείου Αθηνών περί αποδοχής 
του λειτουργήματος του Εκτελεστού της Διαθήκης της 
προαναφερθείσης Δωρήτριας, αποφασίζουμε: 

1. Ιδρύεται και συνιστάται Ευαγές Ίδρυμα - Κληροδό¬ 
τημα υπό την μορφή Ν.Π.Ι.Δ. προς εκπλήρωση των σκο¬ 
πών και της εκφρασθείσης επιθυμίας της Διαθέτιδος 
αειμνήστου ΛΕΩΝΗΣ ΑΥΓΕΡΟΠΟΥΛΟΥ, κατά το μέτρο 
του εφικτού, με την επωνυμία «ΙΕΡΑ ΜΗΤΡΟΠΟΛΙΣ ΚΑ¬ 
ΛΑΒΡΥΤΩΝ και ΑΙΓΙΑΛΕΙΑΣ “ΚΛΗΡΟΔΟΤΗΜΑ ΝΙΚΟΛΑ¬ 
ΟΥ ΚΑΙ ΛΕΩΝΗΣ ΑΥΓΕΡΟΠΟΥΛΟΥ”» με έδρα του το Αί¬ 
γιο Αχάίας, το οποίο τελεί υπό την προστασία και επο- 
πτεία της Ιεράς Μητροπόλεως Καλαβρύτων και 
Αιγιαλείας. 

2. Εγκρίνομε και δημοσιεύομετον Οργανισμό Διοικήσεως 
και Διαχειρίσεως του Κοινωφελούς τούτου Ιδρύματος, ο 
οποίος έχει ως εξής: 


ΟΡΓΑΝΙΣΜΟΣ 

Διοικήσεως και Διαχειρίσεως 
του Κοινοφελούς Ιδρύματος με την επωνυμία 

«ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ και ΑΙΓΙΑΛΕΙΑΣ 
ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΛΕΩΝΗΣ 
ΑΥΓΕΡΟΠΟΥΛΟΥ» 

ΑΡΘΡΟ Ιο 

1. Το κοινοφελές Ίδρυμα - Κληροδότημα με την επωνυ¬ 
μία «ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ και ΑΙΓΙΑΛΕΙΑΣ 
“ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΛΕΩΝΗΣ ΑΥΓΕΡΟ- 
ΠΟΥΛΟΥ”», το οποίο συστήθηκε από την Λεώνη Αυγερο¬ 
πούλου με την ιδιόγραφη Διαθήκη της, η οποία συντά¬ 
χθηκε απάτην ίδια και δημοσιεύθηκε με το αριθ. 567/2003 
Πρακτικό του Πρωτοδικείου Αθηνών, είναι εκκλησιαστικό 
κοινοφελές Ίδρυμα και λειτουργεί ως Νομικό Πρόσωπο 
Ιδιωτικού Δικαίου, διέπεται δε από τις διατάξεις του πα¬ 
ρόντος Οργανισμού Διοικήσεως και Διαχειρίσεως και των 
Νόμων του Κράτους. 

2. Η σφραγίδα του Κληροδοτήματος είναι στρογγυλή 
και αναγράφει περιμετρικά μέσα σε πλαίσιο τις λέξεις: 
«ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 
“ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΛΕΩΝΗΣ ΛΥΓΕΡΟ- 

ΠΟΥΛΟΥ ΑΙΓΙΟ 2004”». Εις το μέσον φέρει τον Δικέφαλο 
Αετό, δηλ. το γνωστό εκκλησιαστικό σύμβολο. 

ΑΡΘΡΟ 2ο 
ΣΚΟΠΟΣ 

Ως σκοπός του Κληροδοτήματος ορίζεται: 

1. Η χορήγηση μιας υποτροφίας σε πτωχό νέο πρωτοετή 
φοιτητή (ή φοιτήτρια) Πανεπιστημιακής Σχολής, καταγό¬ 
μενο από την περιοχή της επαρχίας Αιγιαλείας, υπό τον 
όρο ότι ούτος θα είναι κατά πάντα χρηστοήθης και επιμε¬ 
λής. Η υποτροφία θα του δίδεται από της εισαγωγής του 
εις την οικεία Πανεπιστημιακή Σχολή μέχριτηςλήψεωςτου 
πτυχίου του, δηλ. επί πέντε ή τυχόν και περισσότερα έτη. 
Εις περίπτωσιν ηθικής παρεκτροπής, πλημμελούς αποδό- 
σεως στις σπουδές του ή αμελείας του υποτρόφου, με 
απόφαση του Δ.Σ., η οποία λαμβάνεται κατά την ελεύθερη 
κρίση των Μελών αυτού, θα διακόπτεται η χορηθείσα προς 
αυτόν υποτροφία και θα δίδεται σε έτερο φοιτητή, με την 
συνήθη διαδικασία επιλογής επαναλαμβανόμενη εξ αρχής. 

2. Η οικονομική ενίσχυση των Φιλανθρωπικών Ιδρυμά¬ 
των Αίγιου της Ιερός Μητροπόλεως Καλαβρύτων και Αι- 
γιαλείας. 

3. Η παροχή ενός κατ’ έτος γαμήλιου βοηθήματος σε 
μια πτωχή και ενάρετη νέα καταγόμενη από την επαρχία 
Αιγιαλείας. 

ΑΡΘΡΟ 3ο 

ΔΙΟΙΚΗΣΗ 

Α) Το Κληροδότημα διοικείται από τριμελές Διοικητικό 
Συμβούλιο, εις το οποίο μετέχουν θχ οίίίοίο: 

1.0 εκάστοτε Μητροπολίτης Καλαβρύτων και Αιγιαλείας, 
ως Πρόεδρος, αναπληρούμενος από τον νόμιμο Αναπλη¬ 
ρωτή του ή τον ειδικά υπό του Μητροπολίτου οριζόμενο 
για το Κληροδότημα Αναπληρωτή του. 

2. Ο εκάστοτε Διευθυντής του 1ου Λυκείου Αίγιου, ανα¬ 
πληρούμενος από τον εκάστοτε Διευθυντή του 1ου Γυ¬ 
μνασίου Αιγίου. 

3. Ο εκάστοτε Πρόεδρος του Συλλόγου των εν Αθήναις 
Αιγιαλέων, νομίμως αναπληρούμενος. 

Β) Η θητεία των Μελώντου Δ.Σ. είναι ισόβιος. Μέλοςτου 
Δ.Σ. το οποίο είτε εξ αδυναμίας είτε εξ αμελείας απουσιά¬ 
ζει από τρεις συνεχόμενες Συνεδρίες του Δ.Σ. αντικαθί¬ 
σταται με ένα των ευυπόληπτωνπροσώπωντης κοινωνίας 
του Αιγίου. 

Την αντικατάσταση αποφασίζει το Δ.Σ., κατόπιν εισηγή- 
σεωςτου Προέδρου. 

Γ) Η ιδιότητα του Μέλους του Δ.Σ. είναι τιμητική και άμι¬ 
σθος. 

Δ) Το νέο Διοικητικό Συμβούλιο κατά την πρώτη Συνε¬ 
δρία της θητείας του εκλέγει μεταξύ των Μελών του τον 
Γραμματέα και τον Ταμία του Ιδρύματος. 

Ε) Εάν το Δ.Σ. κρίνει αναγκαίο, δύναται να διορίζεται Ει¬ 
δικός Γραμματεύς, στον οποίο ανατίθενται η διεκπεραίω¬ 
ση της αλληλογραφίας και η επιμέλεια των λοιπών υπο- 
θέσεωντου Κληροδοτήματος. Τον Ειδικό Γ ραμματέα επι¬ 
λέγει και προτείνει ο Μητροπολίτης - Πρόεδρος, διορίζει 
δετό Δ.Σ. με απόφασή του. Με την ίδια απόφαση καθορί¬ 
ζεται και το ύψος μηνιαίου επιδόματος, το οποίο χορηγεί¬ 
ται εις αυτόν ως ευλογία. 


ΑΡΘΡΟ 4ο 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

1. Το Δ.Σ. συγκαλείται υπό του Σεβασμιωτάτου Μητρο¬ 
πολίτου - Προέδρου επί τη βάσει Ημερήσιας Διατάξεως, 
την οποία συντάσσει και υπογράφει μόνον ο Πρόεδρος. 

2. Συνεδριάζει στο Γ ραφείο του Σεβ. Μητροπολίτου η 
όπου Αυτός ήθελε ορίσει. Ο τόπος συνεδριάσεως ανα¬ 
γράφεται στην Ημερήσια Διάταξη. 

3. Λογίζεται εν απαρτία παρόντων δύο (2) τουλάχιστον 
εκ των Μελών του, των οποίων ένα είναι απαραιτήτως ο 
Σεβ. Πρόεδρος ή ο νόμιμος Αναπληρωτής του. 

4. Οι αποφάσεις του Δ.Σ. λαμβάνονται κατά πλειοψη- 
φία, εν ισοψηφία δε υπερισχύει η ψήφος του Προέδρου. 

ΑΡΘΡΟ 5ο 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Διοικεί και διαχειρίζεταιτηνπεριουσίατου Ιδρύματος 
και μεριμνά για την αξιοποίησή της κατά τον προσφορό¬ 
τερο τρόπο. 

2. Ψηφίζειτον Προϋπολογισμό και τον Απολογισμό του. 

3. Αποφασίζει για την αποδοχή δωρεών, την οποία ενερ¬ 
γεί ο Μητροπολίτης - Πρόεδρος. 

ΑΡΘΡΟ 6ο 

ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ 

1. Ο Πρόεδρος εκπροσωπεί το Ίδρυμα ενώπιον πάσης 
Αρχής, εκτός αν άλλως αποφασίσει το Δ.Σ. προκειμένου 
περί ειδικών περιπτώσεων. 

2. Συγκαλείτο Διοικητικό Συμβούλιο και καταρτίζει την 
Ημερήσια διάταξη. 

3. Ενεργεί προς αποδοχή των υπέρ του Ιδρύματος δω¬ 
ρεών και υπογράφειτα σχετικά έγγραφα εξ ονόματος του 
Δ.Σ. 

4. Εκτελεί δια του Βοηθού Γραμματέως τις αποφάσεις 
του Δ.Σ. και υπογράφειτα εξερχόμενα έγγραφα. 

ΑΡΘΡΟ 7ο 

ΚΑΘΗΚΟΝΤΑ ΓΡΑΜΜΑΤΕΩΣ ΚΑΙ ΤΑΜΙΑ 

1. Ο Γ ραμματεύς, βοηθούμενος από τον Ειδικό Γ ραμ¬ 
ματέα, είναι υπεύθυνος για την εγγραφή και την τήρηση 
των Πρακτικών, την διεξαγωγή της αλληλογραφίας και 
την διασφάλιση του Αρχείου. 

2. Ο Ταμίας ενεργεί τις εισπράξεις και πληρωμές με δι¬ 
πλότυπα Γραμμάτια Εισπράξεως και Εντάλματα Πληρω¬ 
μής, θεωρημένα από τον Μητροπολίτη, συντάσσει σε 
σχέδιο τον Προϋπολογισμό και τον Απολογισμό και τηρεί 
τα βιβλία και τα παραστατικά στοιχεία της οικονομικής 
διαχειρίσεως. 

ΑΡΘΡΟ 8ο 

ΠΟΡΟΙ ΤΟΥ ΚΛΗΡΟΔΟΤΗΜΑΤΟΣ 

1. Τα μισθώματα εκ των δωρουμένων δύο διαμερισμά¬ 
των ευρισκομένων στην Αθήνα (οδ. Αεροπόρου Παπανα¬ 
στασίου αριθμ. 5 και Λεωφ. Βείκου, αριθμ. 50, περιοχή Γα¬ 
λατσίου), τα μισθώματα τυχόν αγορασθησομένων ακινή¬ 
των εκ της εκποιήσεως ενός αγροτεμαχίου κειμένου στην 
περιοχή «Κάτω Οβρυά Πατρών». 

2. Τα εκ Μετοχών, Χρεογράφων κ.λπ. Τίτλων προερχό¬ 
μενα Έσοδα. 

3. Οι εκάστοτε επιχορηγήσεις της Ιεράς Μητροπόλεως, 
των Ιερών Ναών, Μονών και Προσκυνημάτων αυτής. 

4. Οι εκούσιες προσφορές των χριστιανών 

5. Οι Κρατικές κ.λπ. επιχορηγήσεις. 

6. Οι κληρονομιές, κληροδοσίες, δωρεές και κάθε άλλη 
προσφορά φυσικών ή νομικών προσώπων. 

7. Τα εκ συνάψεως δανείων χρηματικά ποσά. 

8. Τα έκτης εκποιήσεως περιουσιακών στοιχείων έσοδα 

ΑΡΘΡΟ 9ο 

ΕΚΠΛΗΡΩΣΗ ΤΩΝ ΣΚΟΠΩΝ 

Α. Η εκπλήρωση των σκοπών του Ιδρύματος, σύμφωνα 
με την επιθυμία της Διαθέτιδος, περιλαμβάνει την χορη¬ 
γία χρηματικών βοηθημάτων είτε υπό την μορφή υποτρο¬ 
φίας σε φοιτητές, είτε υπό την μορφή Γαμήλιου Βοηθή¬ 
ματος, είτε ως ενίσχυσητων Ευαγών Ιδρυμάτωντης Ιεράς 
Μητροπόλεως Καλαβρύτων και Αιγιαλείας, ενεργείται δε 
ως εξής: 

1. Τα εκ μισθωμάτων των δύο εν Αθήναις κειμένων Δια¬ 
μερισμάτων πολυκατοικίας έσοδα, όπως παραπάνω ανα- 
φέρονται, τα εκ Μετοχών, Χρεογράφων κ.λπ. Τίτλων και 
τα εξ οιασδήποτε άλλης πηγής έσοδα θα διαιρούνται σε 
δύο ίσα μερίδια και θα διατίθενται ως ακολούθως: 

α) Ως υποτροφία σε ένα πτωχό, επιμελή και φιλοπρόο¬ 
δο νέο, πρωτοετή φοιτητή Πανεπιστημιακής Σχολής της 
ημεδαπής ή της αλλοδαπής, διακρινόμενο τόσο για το 
ήθος του όσο και για την απόδοση στα Γράμματα, κατα¬ 
γόμενο εκ της περιοχής Αιγιαλείας, σύμφωνα με τα ορι¬ 
ζόμενα στο άρθρο 2 παράγραφος 1 του παρόντος. 

β) Ως οικονομική ενίσχυση, παρεχόμενη εις το διηνεκές 
προς την Ιερά Μητρόπολιν Καλαβρύτων και Αιγιαλείας 
προς ενίσχυση των κοινωφελών Ιδρυμάτων της, τα οποία 
λειτουργούν στο Αίγιο, σύμφωνα με τα οριζόμενα εις το 
άρθρο 2 παράγραφος 2 του παρόντος. 

2. Τα εκ μισθωμάτων ακινήτων, τα οποία θα αγορα- 
σθούν με το προϊόντης εκποιήσεως του εις την θέσιν « Κά¬ 
τω Οβρυά Πατρών» κειμένου αγροτεμαχίου θα διατίθε¬ 
νται εξ ημισείας ως ακολούθως: 

α) Ως γαμήλιο βοήθημα απονεμόμενο κατ’ έτος σε μια 
πτωχή και ενάρετη νέα, καταγόμενη από την Επαρχία Αι- 
γιαλείας. 

β) Ως οικονομική ενίσχυση, παρεχόμενη εις το διηνεκές 
προς την Ιερά Μητρόπολιν Καλαβρύτων και Αιγιαλείας 
προς ενίσχυση των κοινωφελών Ιδρυμάτων της, τα οποία 
λειτουργούν στο Αίγιο, σύμφωνα με τα οριζόμενα εις το 
άρθρο 2 παράγραφος 2 του παρόντος. 

3. Η εκποίηση των ακινήτωντου Κληροδοτήματος απα¬ 
γορεύεται απολύτως, η δε αναγκαία τοιαύτη επιτρέπεται 
υπό τον απαράβατο όρο της αντικαταστάσεως του εκποι- 
ουμένου ακινήτου υπό ετέρου ίσης τουλάχιστον αξίας, 
ούτως ώστε να εξυπηρετούνται στο διηνεκές οι σκοποί 
του Ιδρύματος. 

4. Κατ’ εξαίρεση μόνον, όπως ρητώς ορίζεται στη Δια¬ 
θήκη της αειμνήστου Δωρήτριας, επιτρέπεται η εκποίηση 
του αγροτεμαχίου της στην Κάτω Οβρυά Πατρών. Το τί¬ 
μημα από την εκποίηση αυτή θα χρησιμοποιηθεί για την 
απόκτηση άλλου ακινήτου ή ακινήτων, τα μισθώματα των 
οποίων θα διατίθενται εξ ημισείας ως διατυπώθηκε παρα¬ 
πάνω. 

ΑΡΘΡΟ 10ο 

ΕΠΙΛΟΓΗ ΤΩΝ ΠΡΟΣΩΠΩΝ 

Α) ΓΙΑ ΤΗΝ ΧΟΡΗΓΗΣΗ ΥΠΟΤΡΟΦΙΑΣ 

Η επιλογή του Υποτρόφου θα διενεργείται ως ακολού¬ 
θως ορίζεται: 

1. Κατά μήνα Νοέμβριο εκάστου έτους ο Σεβασμιώτα- 


τος Μητροπολίτης - Πρόεδρος του Κληροδοτήματος δι’ 
Ανακοινώσεώς Του στον Τοπικό Τύπο γνωστοποιεί την 
Απόφαση του Δ.Σ. του Κληροδοτήματος για την χορήγη¬ 
ση Υποτροφίας και προσδιορίζει το ύψος του χρηματικού 
ποσού, το οποίο θα χορηγηθεί σε πρωτοετή Φοιτητή ή 
Φοιτήτρια, προσκαλεί δε πάντα ενδιαφερόμενο και επιτυ- 
χόντα πρωτοετή Φοιτητή Πανεπιστημιακής Σχολής να 
υποβάλλει στη Γραμματεία του Κληροδοτήματος και 
εντός προθεσμίας ενός μηνάς από της Ανακοινώσεώς Αί¬ 
τηση προς χορήγηση Υποτροφίας. 

Η Αίτηση θα συνοδεύεται με όλα τα αναγκαία δικαιολο- 
γητικά, όπως το Δ.Σ. τα έχει προκαθορίσει. Μεταξύ τού¬ 
των θα υποβάλλεται: 

α) Κεκυρωμένο αντίγραφο της Φορολογικής Δηλώσεως 
του προηγουμένου έτους. 

β) Βεβαίωση του οικείου Εφημερίου μίας Ενορίας εκ 
των ανηκουσών στους διευρυμένους Δήμους Αίγιου, Συ¬ 
μπολιτείας, Διακοπτού, Ακράτας και Αιγείρας περί του 
ήθους του αιτουμένου την υποτροφία. 

γ) Βεβαίωση περί της οικογενειακής καταστάσεως του 
αιτουμένου. 

δ) Βεβαίωση του οικείου Εφημερίου, ότι ο αϊτών την 
υποτροφία κατοικεί μονίμωςεντόςτωνορίωντης Ενορίας 
του και ότι είναι ζωντανό Μέλος της εκκλησιαστικής Κοι- 
νότητος. 

ε) Υπεύθυνη Δήλωση του αιτούντος, ότι δεν έχει λάβει 
υποτροφία εξ ετέρου Κληροδοτήματος, κρατικού ή άλ¬ 
λου τινός Φορέως και ότι δεν προσδοκά παρόμοια οικο¬ 
νομική ενίσχυση εξ άλλης πηγής. 

Β) ΓΙΑ ΤΗΝ ΧΟΡΗΓΗΣΗ ΓΑΜΗΛΙΟΥ ΒΟΗΘΗΜΑΤΟΣ 
Η επιλογή της νέας για την χορήγηση Γαμήλιου Βοηθή¬ 
ματος θα διενεργείται ως ακολούθως ορίζεται: 

Κατά μήνα Ιανουάριο εκάστου νέου έτους ο Σεβασμιώ- 
τατος Μητροπολίτης - Πρόεδρος του Κληροδοτήματος 
δι’ Ανακοινώσεώς Του στον Τοπικό Τύπο γνωστοποιεί την 
Απόφαση του Δ.Σ. του Κληροδοτήματος για τη χορήγηση 
Γ αμήλιου Βοηθήματος σε νέα, πού θατελέσει θρησκευτι¬ 
κό Γάμο εντός του αρξάμενου νέου έτους και προσδιορί¬ 
ζει το ύψος του χρηματικού ποσού, το οποίο θα χορηγη¬ 
θεί, προσκαλεί δε κάθε ενδιαφερόμενη νέα, εξ εκείνων 
πού κατοικούν στην Αιγιάλεια και πρόκειται να τελέσουν 
το Μυστήριο του Γάμου των κατά την διάρκεια του τρέ¬ 
χοντος έτους να υποβάλει στη Γραμματείατου Κληροδο¬ 
τήματος και έως της 31ης Δεκεμβρίου του έτους αυτού 
Αίτηση προς χορήγηση Γ αμήλιου Βοηθήματος. 

Η Αίτηση θα συνοδεύεται με όλα τα αναγκαία δικαιολο- 
γητικά, όπως το Δ.Σ. τα έχει προκαθορίσει. Μεταξύ τού¬ 
των θα υποβάλλεται: 

α) Κεκυρωμένο αντίγραφο της Ληξιαρχικής Πράξεως 
τελέσεως θρησκευτικού Γ άμου. 

β) Κεκυρωμένο αντίγραφο της Φορολογικής Δηλώσεως 
της πατρικής οικογένειας της νέας. 

γ) Βεβαίωση του οικείου Εφημερίου μιάς Ενορίας εκ 
των ανηκουσών στους διευρυμένους Δήμους Αίγιου, Συ¬ 
μπολιτείας, Διακοπτού, Ακράτας και Αιγείρας περί του 
ήθους της αιτουμένης το Γαμήλιο Βοήθημα, 
δ) Βεβαίωση περί της οικογενειακής της καταστάσεως. 
ε) Βεβαίωση του οικείου Εφημερίου, ότι η αιτούσα κα¬ 
τοικεί μονίμως εντός των ορίων της Ενορίας του και ότι εί¬ 
ναι ζωντανό Μέλος της εκκλησιαστικής Κοινότητος. 

στ) Υπεύθυνη Δήλωση της ενδιαφερόμενης, ότι δεν έχει 
λάβει γαμήλιο βοήθημα εξ ετέρου Κληροδοτήματος ή άλ¬ 
λου Φορέως. 

2. Κάθε Αίτηση μαζί και με τα λοιπά συνοδευτικά έγγρα¬ 
φα υποβάλλεται στη Γραμματεία του Κληροδοτήματος 
και λαμβάνει αριθμό Πρωτοκόλλου. Ο Γραμματεύς του 
Δ.Σ., βοηθούμενος και απότον Ειδικό Γραμματέα, ελέγχει 
τις Αιτήσεις και τα παραστατικά έγγραφα, τα οποίατις συ¬ 
νοδεύουν, και με γραπτή εισήγησή του προς το Δ.Σ. απο- 
φαίνεται ποιες εξ αυτών πληρούν τις νόμιμες προϋποθέ¬ 
σεις, όπως αυτές περιγράφονται παραπάνω και πρέπει να 
υποβληθούν στη διαδικασία επιλογής. 

3. Το Δ.Σ. εντός του τρίτου δεκαημέρου του Ιανουάριου 
μηνάς εκάστου έτους συνέρχεται και ελέγχει τις αιτήσεις, 
το έγκυρο των δικαιολογητικών κ.λπ., καιτελικώς καταρ¬ 
τίζει Ονομαστικό Προκαταρτικό Πίνακα, χωριστά για κά¬ 
θε κατηγορία Υποψηφίων, τον οποίο και δημοσιεύει σε μία 
ή περισσότερες τοπικές εφημερίδες, καλώντας το χρι¬ 
στεπώνυμο πλήρωμα εντός τακτής προθεσμίας να υπο¬ 
βάλει τυχόν ένσταση κατά τίνος των υποψηφίων. 

4. Μετά την συμπλήρωση των προθεσμιών ο Σεβ. Πρόε¬ 
δρος συγκαλεί εκ νέου το Δ.Σ. του Κληροδοτήματος, το 
οποίον αποφαίνεται οριστικώς και αμετακλήτως επί των 
τυχόν ενστάσεων, καταρτίζει δε τον οριστικό Ονομαστικό 
Πίνακα Υποψηφίων προς χορήγηση είτε της υποτροφίας, 
είτε του Γαμήλιου Βοηθήματος. 

5. Εν συνεχεία τα Μέλη του Δ.Σ., λαμβάνοντας υπόψη τα 
πραγματικά περιστατικά, το ήθος του υποψηφίου, την οι¬ 
κονομική του επιφάνεια, την οικογενειακή του κατάσταση 
και τα ουσιαστικά προσόντα εκάστου, κρίνοντας έκαστος 
κατά συνείδηση και ελεύθερα από κάθε είδους επιρροή, 
αποφαίνονται και επιλέγουν εκ των υποψηφίων τους αρί- 
στους ως προς το ήθος και έχοντας πραγματική ανάγκη, 
τρεις φοιτητές και τρεις νιόπαντρες κυρίες, ώστε εξ αυ¬ 
τών να αναδειχθούντελικώς δια κληρώσεως ο φοιτητής, 
που θα λάβει την υποτροφία και η νέα, που θα λάβει το γα¬ 
μήλιο βοήθημα. 

6. Ακολούθως ο Σεβ. Μητροπολίτης - Πρόεδρος του 
Δ.Σ. αναγράφει το όνομα εκάστου εκ των τριών προκρι- 
θέντων υποψηφίων τόσο για τη χορήγηση υποτροφίας, 
όσο και για το γαμήλιο δώρο σε λευκό ομοιόμορφο χαρτί, 
το διπλώνει σε σχήμα κυλίνδρου και το τοποθετεί εντός 
Κληρωτίδας και ανακινεί αυτήν επιμελώς. Συνολικά θα 
υπάρχουν τρία ονόματα υποψηφίων για την υποτροφία 
και τρία για το γαμήλιο δώρο, εκτός αν ή υποτροφία έχει 
κληρωθεί σε προηγούμενο χρόνο και συνεχίζεται η χορή¬ 
γησή της στον ίδιο φοιτητή. 

7. Όταν όλα θα είναι έτοιμα προσκαλείται και εισέρχεται 
στην Αίθουσα Συνεδριών του Δ.Σ. ένα τρίτο πρόσωπο, ξέ¬ 
νο προς την προηγηθείσα διαδικασία, το οποίο και ανα¬ 


σύρει έκτης Κληρωτίδας ένα χαρτί κύλινδρο για την υπο¬ 
τροφία και ένα για το γαμήλιο βοήθημα. Το πρώτο όνομα, 
που θα εξαχθεί από την Κληρωτίδα για κάθε μια κατηγο¬ 
ρία υποψηφίων, θα είναι και ο τυχερός της κληρώσεως. 

Το τμήμα αυτό της Συνεδρίας, δηλ. η διαδικασία της 
κληρώσεως, μπορεί να συντελεστεί και σε ανοικτή ή άλ¬ 
λως δημόσια Συνεδρία επί παρουσία είτε των ενδιαφερο¬ 
μένων, είτε οιουδήποτε ετέρου προσώπου. 

8. Μια Κυριακή, προσδιοριζόμενη κατά την περίοδο του 
Πεντηκοσταρίου, ήτοι μεταξύ των μηνών Απριλίου έως 
Ιουνίου εκάστου έτους (και οπωσδήποτε όχι αργότερα 
από την Κυριακή των Αγίων Πάντων) σε προκαθορισμένο 
Ναό, μετά το τέλος της θείας λειτουργίας, με την φροντί¬ 
δα, την επιμέλεια και με δαπάνη του Κληροδοτήματος τε¬ 
λείται Επιμνημόσυνη Δέηση ( Μνημόσυνο) υπέρ αναπαύ- 
σεως των ψυχών των ευγενών Δωρητών ΝΙΚΟΛΑΟΥ και 
ΛΕΩΝΗΣΑΥΓΕΡΟΠΟΥΛΟΥ, ακολούθως δε παραδίδονται 
δημόσια δια χειρός του Σεβασμιωτάτου Μητροπολίτου- 
Προέδρου οι επιταγές σε αμφοτέρους τους δικαιούχους 
(υποτροφία, γαμήλιο βοήθημα). 

9. Τα έξοδα προετοιμασίας του Δίσκου για το Μνημό¬ 
συνο και του Ναού, των δημοσιεύσεων στον τοπικό Τύπο 
και της λήψεως αναμνηστικής φωτογραφίας καταβάλλο¬ 
νται από το Ταμείο του Κληροδοτήματος. 

10. Με απόφαση του Δ.Σ. του Ιδρύματος, καθορίζεται 
αν η υποτροφία θα καταβάλλεται στον δικαιούχο υπό την 
μορφή μηνιαίου, τριμήνου, εξαμήνου ή ετησίου επιδόμα¬ 
τος, είτε κατ’ άλλο τρόπον. Η πληρωμή των χορηγουμέ¬ 
νων βοηθημάτων ενεργείται με επιταγή, πού εκδίδεται σε 
διαταγή του δικαιούχου. 

Άρθρο 11 ο 

Σε περίπτωση διαλύσεως του Ιδρύματος όλη ή κινητή 
και ακίνητη περιουσία του περιέρχεται στην Ιερά Μητρό¬ 
πολη, η οποίαδύναται νατηνχρησιμοποιήσειγιατο ενγέ- 
νει φιλανθρωπικό έργο της. 

Άρθρο 12ο 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Από την δημοσίευση του παρόντος ουδεμία επέρχεται 
επιβάρυνση στο Ελληνικό Δημόσιο. 

Η Πράξη αυτή μαζί με τον Οργανισμό να δημοσιευθούν 
στην Εφημερίδα της Κυβερνήσεως. 

Αίγιο, 17 Αυγούστου 2004 
Ο Μητροπολίτης 

Τ Ο Καλαβρύτων και Αιγιαλείας ΑΜΒΡΟΣΙΟΣ 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 ΘυΐΌ για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θπγο ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 θυΐΌ προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίαχ :210-9472556 ίπίθίτιβΐ: ΙιΙΙρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓηοί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθιτίΘί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































